Uni

For mannsnavnet, se Uni (navn)

Uni var i etruskisk mytologi den øverste gudinne og sammen med Tinia og  Menrva tilhørte hun et mektig triumvirat. Etruskerne identifiserte henne med Juno i romersk mytologi og med Hera i gresk mytologi. Grummond (2006), s. 78-84 Uni var beskytter av byen Perugia.

Uni opptrer med navn i den etruskiske teksten på Pyrgi-tavlene som en oversettelse av den fønikiske gudinnen Astarte. Den romerske forfatteren Titus Livius hevdetTitus Livius: Ab Urbe Condita, bok V  at Juno var en etruskisk gudinne i byen Veii som seremonielt ble innført i den romerske gudeverden da Veii ble herjet i år 396 f.Kr. Det synes å være en referanse til Uni. Hun nevnes også med navn på bronsemodellen Piacenzas lever.

Blant de førromerske latinske stammene ble gudinnen dyrket som Uni: en enkelt triade bestående av den unge, ugifte Juventas, moren Uni (Juno) og den kloke Menrva (Minerva). Senere erstattet etruskerne og de tidlige romerne Juventas med den øverste gud Tinia (Jupiter), og således opprettet en triade med et helt annet innhold, fra en gruppe med tre gudinner til en gruppe med en sentral mannlig gud og to gudinner. Leeming, (2003), s. 143

I etruskisk tradisjon var det Uni som ga udødelighet til halvguden Hercle (gresk Herakles, latin Hercules) ved å gi ham brystmelk (se illustrasjon).Grummond (2006), s. 83-84

 Referanser 

 Litteratur 
 Grummond, Nancy Thomson de (2006): Etruscan Myth, Sacred History, and Legend, University of Pennsylvania Museum of Archaeology and Anthropology, ISBN 9781931707862
 Leeming, David (2003): From Olympus to Camelot: The World of European Mythology, ISBN 0-19-514361-2

Kategori:Etruskisk mytologi
Kategori:Antikkens Roma
Kategori:Ekteskapsgudinner
Kategori:Fødselsgudinner